 Hop si musca la arat! Ads Actualitate Politic Business Sport Life Show Login Arhiva Economie infrastructura Hop si musca la arat! Autor: Victor Pitigoi Miercuri, 20 Martie 2019, ora 09:44 25140 citiri Mi se pare cel putin o sfidare sa etichetezi drept "circar" un om de afaceri care pune la bataie banii lui personali ca sa le atraga atentia inca o data politicienilor ca pe ei ii doare-n cot de autostrazi si ca tot acolo ii doare de cea mai nedezvoltata regiune a tarii: Moldova Iar sfidarea este cu atat mai mare, cu cat, dupa ce si-a permis-o insolent domnul Dragnea, a reluat-o la fel de nonsalanta doamna Dancila , declarand cu referire la infrastructura ca "acest lucru nu-l putem rezolva decat punand umarul la actiune, nu facand circ si declaratii politice" Cine face circ, doamna prim-ministru, si cine face declaratii politice? Cel care pune in joc bani din contul sau personal, ca sa dea semnal ca s-a saturat de declaratiile politicienilor, sau cel care pretinde ca pune umarul undeva, dar nu l-a pus niciodata nicaieri? Betia de cuvinte Asta cu umarul m-a dat gata Oricat as vrea sa fiu de amabil si de respectuos cu doamna Viorica, nu ma pot abtine sa-mi amintesc de fabula intitulata "musca la arat", scrisa parca anume pentru cazul nostru: cineva ara, iar altcineva sa lauda: noi am arat Ca sa vezi, musca pusese si ea umarul! Nu pot pretinde ca premierul tarii sa batatoreasca santierele, nici sa umble prin statiile de betoane, ca sa verifice calitatea acestora sau sa controleze cum se respecta mediul acolo unde isi duc viata ursii, liliecii sau veveritele Ads Sunt si acestea probleme importante, dar pentru alt nivel Pentru seful Guvernului, ar fi suficient sa aiba ceea ce constructorii numesc un planning , adica un desfasurator de termene si conditii pentru monitorizarea evolutiei lucrarilor Seful Guvernului este credibil daca spune la ce data vor incepe anumite lucrari, la ce data se vor termina, cand vom cicula pe autostrada cap-coada si ce garantii are domnia sa ca aceste termene se vor respecta Altfel, toate spusele sunt vorbe in vant, simple exprimari fara fond, cuvinte insiruite necontrolat, sunt ceea ce Titu Maiorescu denumea in stilul sau caracteristic o "betie de cuvinte" Nu doamna Viorica Dancila are sanse se intre in Cartea Recordurilor Luni, la Craiova, premierul ne-a facut o demonstratie concreta despre ce inseamna betia cuvintelor, declarand ca "au inceput demersurile pentru primii kilometri de autostrada in Moldova" Cine i-a spus asta a pacalit-o In niciun planning nu se consemneaza ca incep demersurile Se consemeneaza cand incep studiile, cand se avizeaza si se aproba acestea, cand se cer si se obtin acordurile legale, cand se anunta licitatiile, cand ar trebui sa se incheie ele, cand se semneaza contractele, cand se elibereaza amplasamentele, cand incep lucrarile la fiecare lot in parte, cand si cum se monitorizeaza stadiile de lucru, cand se receptioneaza diferitele categorii de lucrari, cand se executa lucrarile adiacente, cand se verifica si se receptioneaza loturile si cand se da in exploatare intreaga autostrada cap-coada Ads Demersuri? Demers este simplul fapt ca am cerut harta, ca sa desenez pe ea autostrada Demers este orice solicitare catre oricine, in orice problema, de tipul "va rugam sa fiti de acord cu noi" Este demers o scrisoare catre primarie in problema respectiva, alta catre prefectura, chiar si o simpla declaratie de intentie publicata undeva Si asta poate fi un demers Demersul nu este o faza inscrisa in vreun planning Demersuri sunt si initiativele societatii civile care cer autostrazi in Moldova, cele ale partidelor politice, chiar si acel metru de autostrada, facut simbolic de afaceristul sucevean, tot un demers este Unul simbolic, as zice maret, dar nu mai mult decat un demers De altfel, demersul afaceristului din Suceava are un rasunet intern si international incomparabil mai puternic decat tot ce spune Guvernul cu privire la primii pretinsi kilometri de autostrada ai Moldovei, pe care de altfel inca nu i-a vazut nimeni Ads Ironia soartei este ca avem sanse sa intram in "Cartea Recordurilor" cu autostrada afaceristului sucevean, dar cu vreo autostrada patronata de doamna Vasilica-Viorica, niciodata! Kilometrii de autostrada numarati de Ghita Pristanda Faza asta, cu demersurile prezentate in alocutiuni ca momente importante in evolutia investitiilor, imi aminteste de spusele unui literat contemporan despre un cunoscut politician, tot contemporan: "cand il aud, am impresia ca ascult un bidon gol" Prelegeri precum cea de luni a doamnei Viorica Dancila auzim de aproape trei decenii Ministrii Transporturilor si premierii s-au intrecut pe ei, vorbind despre demersurile facute pentru demararea de autostrazi de la un capat la altul al tarii, ca sa acopere cat mai multe cerinte, in cat mai numeroase judete, pentru multumirea cat mai multor doritori si ca sa ne invidieze vecinii Toti s-au laudat cu master planurile lor, si-au etalat superbe harti trasate cu "carioca", au promis, au stabilit, au decis, au hotarat Praful s-a ales Ads Intentiile au fost superbe, dar in trei decenii n-am vazut nicio autostrada gata de la un capat la altul al tarii Poate, speriata de asemenea constatare, doamna Dancila facea luni urmatoarea declaratie de tot rasul: "In guvernarile PSD s-au facut peste 500 de km de autostrada din cei existenti, in alte guvernari au fost 0 km" Corect ar fi fost ca, laudandu-se cu cei 500 km tip PSD, sa fi vorbit ceva si despre miile de kilometri facuti in Polonia, alte mii in Cehia, plus Ungaria Chiar si bulgarii ne-au intrecut Cand umbli la miere, te lingi pe degete Nu vreau sa par malitios, dar se cunoaste ca in nicio tara cu autostrazi nu s-au facut atatea studii de fezabilitate, de oportunitate si de impact, ca la noi, cei fara ele S-au facut si se fac in continuare, intrucat studiile sunt precum conservele: au termen de valabilitate scurt Daca nu l-ai folosit la timp, te pomenesti ca s-a rasuflat studiul si e obligatoriu sa comanzi altul In caz contrar, faci indigestie Alt studiu, alte costuri, alte comisioane, alte onorarii Este chiar asa greu de inteles? Ads In mod ciudat, doamna Vasilica-Viorica nu-si aminteste nimic despre asa ceva, desi nu-mi vine sa cred ca in partidul sau n-ar fi multi amatori sa se linga pe degete, atunci cand umbla pe langa stupul cu miere Ce frumoasa era viata acum douazeci de ani! Asta cu mierea poate a uitat-o, dar si-a adus deodata aminte ca, acum doua decenii, cand domnia sa era tinerica inginera si scotea gazele la Videle prin sondele forate tot de ea, privea seara la televizor, sa vada stirile Era atunci o simpla anonima, pentru ca n-o descoperise domnul Dragnea, ca sa-i arate unde-i Bruxelles-ul pe harta Despre ce vedea seara la televizor, isi aduce aminte si acum, povestindu-ne cu duiosie: "sa nu uitam ca ministrul Transporturilor din 1999, devenit apoi presedintele Romaniei, ne explica faptul ca Romania nu are nevoie de autostrazi" Ce spuneti, doamna? De asta n-are Romania autostrazi, pentru ca unui ministru de acum doua decenii i-a venit sa spuna asa ceva la televizor? Ce aspru il judecati pe altul, care poate a gresit cand vorbea la televizor! Poate a vrut sa spuna Podgorita si a spus Pristina, poate a vrut sa spuna Europa si a spus Afganistan, poate n-a vrut sa spuna nimic si i-a scapat cuvantul imunoglobina Mai greseste omul, ce naiba! Dar ma intreb ce consilier de doua parale i-o fi dezgropat doamnei Dancila, de la arhiva, o emisiune de acum fix 20 de ani, ca sa-i ofere sageti otravite contra Opozitiei, si cum se face ca respectivul consilier a ocolit cazul celalalt, cu un membru marcant al social-democratilor, devenit si el presedinte al Romaniei, care le multumea minierilor in 1990 pentru cotonogirea bucurestenilor? Hai sa ne mobilizam, ce naiba! Asta cu reconstituirea trecutului ca sa-i sictirim pe cei din prezent mi se pare o treaba hidoasa Ma pun in situatia cuiva care, peste douazeci de ani, in 2039, s-ar intreba de ce nu avem autostrazi - caci prevad ca nu le vom avea cu guverne precum cel actual Daca acest cineva va avea curiozitatea sa cerceteze emisiunile din anul 2019 ar ramane tablou, afland cum gandeste prim ministrul Viorica Dancila ca se fac constructiile: "Lansez un apel catre toti cei care isi iubesc tara sa ne mobilizam cu totii in jurul acestui obiectiv de constructie a autostrazilor" Am o intrebare pentru doamna Viorica: isi inchipuie domnia sa ca, daca Traian Basescu lansa in 1999 un asemenea apel, am fi avut astazi mai multe autostrazi? Iar daca nu, ce o face pe domnia sa creada ca le vom avea in viitor, urmare apelului lansat? Ads Scrie pe Ziare Com Citeste si: Cum se prăbușește complet proiectul marii autostrăzi a unirii: firma spaniolă angajată a depus un studiu de fezabilitate în batjocură Autoritățile centrale nu au reușit să rezolve probleme apărute în urma derulării contractului cu firma spaniolă Acciona, care a depus un studiu de fezabilitate incomplet pentru tronsonul Cum va arăta tronsonul Buzău - Focșani din autostrada A7 Filmul animat al primilor 83 de kilometri spre Moldova VIDEO CNAIR a avizat astăzi indicatorii tehnico-economici ai autostrăzii Buzău – Focșani, sector al A7 - Autostrada Moldovei "Consiliul Tehnico-Economic al CNAIR a avizat astăzi indicatorii # Autostrada Unirii , # autostrada Moldova , # drum expres Craiova Pitesti , # Viorica Dancila program autostrazi Ne puteți urmări și pe pagina noastră de Facebook sau pe Google News Sursa: Ziare com Comentarii Salamcusoia Click pentru a vedea sistemul de punctaj "> rank 5 Isterie PSD Patriotul sucevean cu primul metru de autostrada le-a lansat PSD o vhemare la intrecerea socialista Vezi tot untermensch Click pentru a vedea sistemul de punctaj "> rank 5 Autostrada inseamna, printre altele, ridicarea nivelului de trai pentru locuitorii din zona Masa electorala a pesedraknea e formata din Vezi tot Vezi toate comentariile (6) Adauga comentariu Parteneri Ziare Com Digi24 ro Coreea de Nord si Coreea de Sud, de acord sa incheie razboiul dintre ele Cele doua tari sunt in conflict de peste 70 de ani a1 ro Zannidache, roast plin de sinceritate la iUmor: "Mama, gluma asta mi-e frica sa o fac!" ObservatorNews ro "De ce sa traga, e criminal? A omorat oameni?" Familia soferului fugar din Tulcea il apara, desi un copil de 13 ani a cazut victima nevinovata Ads Top stiri din Business Lacăt pe ușa operatorilor economici care încalcă repetat măsurile anti-COVID Legea a fost promulgată de președinte Salariul mediu net a crescut în octombrie cu 27 lei comparativ cu luna precedentă Top trei produse care i-au ars pe români la buzunare: s-au scumpit și cu 50% Care este singura ieftinire Rata anuală a inflaţiei a coborât ușor în luna noiembrie Se menține însă la o valoare extrem de ridicată Bitcoin a revenit duminică la valoarea de peste 50 000 de dolari pe unitate Ce sunt și cum sunt clasificate dividendele Motivul pentru care companiile mari pot fi printre cei mai buni plătitori Toate stirile din Business Ads Ads Urmărește-ne pe: Banii tai Afaceri Bani Preturi Taxe Impozite Locuri de munca Casa Auto Internet si Tehnologie Fonduri Economie Mediu Elon Musk Mugur Isarescu Anca Dragu Paliu Bogdan Olteanu Achim Irimescu Sebastian Vladescu Florin Georgescu Aura Carmen Raducu Apple Volkswagen Constantin Stroe Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 